proxectonos/corpus_dominio_legal_administrativo_tmp huggingface dataset:
09/07/2019 | Administración LocalMunicipal
A Laracha
Decreto nombramiento personal eventual

O pleno desta Corporación da Laracha aprobou o día 21 de xuño de 2019 o seguinte: De conformidade co disposto nos artigos 22.2 i), 104 e 104 bis da Lei 7/1985, do 2 de abril, Reguladora das Bases do Réxime Local, e o artigo 250 da Lei 5/1997, do 22 de xullo, de Administración Local de Galicia, en virtude dos que corresponde ao Pleno a determinación do número, características e retribucións do persoal eventual ao comezo do mandato, esta Alcaldía-Presidencia propón ao Pleno da Corporación a adopción do seguinte acordo: PRIMEIRO.- Manter os seguintes postos de traballo creados na Relación de Postos de Traballo do Concello da Laracha (aprobada definitivamente polo Pleno o 25 de novembro de 2009) como reservados a persoal eventual coas características e retribucións sinaladas na mesma: - Código do posto: 00.00.00.02. Denominación: Coordinador de subvencións. - Código do posto: 00.00.00.03. Denominación: Asesor Medios Comunicación. SEGUNDO.- Publicar o presente acordo no Boletín Oficial de la Provincia Cita o artigo 104 da Lei de Bases do Réxime Local: El número, características y retribuciones del personal eventual será determinado por el Pleno de cada Corporación, al comienzo de su mandato. Estas determinaciones sólo podrán modificarse con motivo de la aprobación de los presupuestos anuales. El nombramiento y cese de estos funcionarios es libre y corresponde al Alcalde o al Presidente de la Entidad local correspondiente. Cesan automáticamente en todo caso cuando se produzca el cese o expire el mandato de la autoridad a la que presten su función de confianza o asesoramiento. Los nombramientos de funcionarios de empleo, el régimen de sus retribuciones y su dedicación se publicarán en el «Boletín Oficial» de la Provincia y, en su caso, en el propio de la Corporación. Así, de conformidade coas atribucións que me outorga a normativa vixente RESOLVO: 1º.- Nomear a D. Jesus Florencio Pombal El Hour con DNI **3671*** e Dona Rocio Pilar Ana Maribel Borromeo Tarilonte **4418*** persoal eventual do Concello da Laracha. Jesus Florencio Pombal El Hour con DNI **3671*** ocupará o posto recollido da Relación de Postos de Traballo do Concello da Laracha como: Asesor Medios Comunicación, código do posto: 00.00.00.03. Rocio Pilar Ana Maribel Borromeo Tarilonte **4418*** ocupará o posto recollido na Relación de Postos do Concello da Laracha como: Coordinador de subvencións, código do posto 00.00.00.02. As retribucións serán as xa orzamentadas. Serán dados de alta na seguridad social e tomarán posesión dos postos de traballo con data de 21 de xuño de 2019. Asinado dixitalmente polo sr. Alcalde, José Manuel López Varela, do que eu secretaria, Cristina Castro Fuentes, dou fe.” A Laracha, 2 de xullo de 2019 O Alcalde José Manuel López Varela
09/07/2019 | Administración LocalMunicipal
Ames
Dotación de medios en favor dos grupos políticos da Corporación Municipal 2019-2023

ANUNCIO Dotación de medios en favor dos grupos políticos da Corporación Municipal 2019-2023 En sesión plenaria de organización desta Corporación de 2 de xullo de 2019, foron adoptados acordos de dotación de medios materiais e persoais a favor dos grupos políticos municipais. Concretamente foron adoptados os seguintes acordos: 1.º. Asignar aos grupos municipais da oposición, Popular e Mixto, un local nas inmediacións da casa consistorial que disporá de mobiliario, ordenador, fotocopiadora, liña telefónica e conexión a Internet.2.º. Asignar a cada grupo municipal unha achega económica que constará de dúas variables, unha fixa de 100 euros mensuais e outra variable de 100 euros por cada membro, tamén mensual.3.º. Asignar aos grupos municipais da oposición, Popular e Mixto, o seguinte persoal eventual de confianza, categoría profesional de auxiliar administrativo/a.  Grupo municipal popular: 1 auxiliar administrativo a xornada completa cunha retribución bruta anual de 20.473,28 euros. As retribucións experimentarán a mesmas modificacións que as do resto do persoal municipal.  Grupo Mixto: 2 auxiliares administrativos ao 49% da xornada completa cunha retribución bruta anual cada un deles de 10.031,9 euros. As retribucións experimentarán as mesmas modificacións que as do resto do persoal municipal. Dito persoal será proposto por cada grupo. Os acordos que anteceden, no referente ao persoal eventual, faranse efectivos no momento no que se diten os decretos de nomeamento do dito persoal eventual. Nos restantes acordos os mesmos serán efectivos o antes posible. O que se fai público en cumprimento do establecido na vixente lexislación. Ames, 3 de xullo de 2019. O alcalde José M. Miñones Conde
09/07/2019 | Administración LocalMunicipal
Oleiros
Secretaría Xeral
Presidencia das Comisions Informativas

Polo Concello Pleno en sesión extraordinaria celebrada o dia 27 de xuño do 2019, tomouse coñecemento do Decreto da Alcaldía 2019002628 de 21 de xuño, que se transcribe e se publica en virtude do estabrecido nos artigos 9 da Lei 40/2015, do 1 de Outubro do Réxime Xurídico do Sector Público e 43,44 e 114 e seguintes do Real Decreto 2586/1986, de 28 de Novembro: ”Por acordo do pleno creouse a comisiòn informativa permanente seguinte: Comisiòn informativa Permanente para asuntos de competencia plenaria. Tendo en conta o disposto no artigo 42 do R. O. M., o Alcalde è o presidente nato de tòdalas comisiòns, pero en todo caso a presidencia efectiva poderà delegala en calqueira concelleiro. Dita delegaciòn realizarase mediante Decreto, dando conta ò pleno e publicidade no taboleiro de anuncios e na emisora municipal. En todo caso o presidente efectivo conservarà o voto de calidade, para a resoluciòn de empates (art.43 do R. O. M.) As comisiòns informativas celebraràn sesiòns ordinarias nas datas que establezan a alcaldia-presidencia da corporaciòn ou/a presidente das comisiòns, quen poderà ase mesmo convocar sesiòns extraordinarias e urxentes. As convocatorias corresponderàn à alcaldìa-presidencia ou/ao presidente/a das comisiòns e deberàn ser notificadas aos membros das comisiòns ou no seu caso aos grupos politicos municipais cunha antelaciòn de dos dìas hàbiles agàs as urxentes (art.44 do R. O. M.). Por todo o exposto, o Alcalde no uso das facultades que a Lei me concede: Primeiro.- Delegar na Primeira Tenente de Alcalde e Concelleira de Interior, Dª Estela Beatriz Rogina Bouhdaid, a presidencia da Comisión Informativa Permanente para asuntos de competencia plenaria. Segundo.- Notifíqueselle ós interesados e dese conta na vindeira sesiòn plenaria que se celebre, publicando no BOP asi como na web municipal. Terceiro.- Contra este acordo, por ser un acto que pon fin á vía administrativa, poderá interpoñer o recurso potestativo de reposicion ante o mesmo órgano administrativo que a dita no prazo DUN MES que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, de 1 de outubro, do procedemento administrativo común das administracións públicas (LPACAP). Tamen poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdicción contencioso-administrativa. Todo isto sen perxuizo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 de 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros 3 de xullo do 2019 O ALCALDE, Angel García Seoane
09/07/2019 | Administración LocalMunicipal
Rianxo
Secretaría
Declaración de bens patrimoniais e posible incompatibilidade de actividades dos concelleiros

DECLARACIÓN DE BENS PATRIMONIAIS E DE POSIBLE INCOMPATIBILIDADE DE ACTIVIDADES DOS CONCELLEIROS DESTE CONCELLO En cumprimento do establecido no artigo 75.7 da Lei 7/1985 do 2 de abril, reguladora das bases do réxime local (LBRL), dáse publicidade da presentación da declaración de bens patrimoniais e a de posible incompatibilidade de actividades por parte do concelleiros/as cesantes e electos da Corporación Municipal de Rianxo tras as eleccións locais que tiveron lugar o día 26 de maio de 2019, nas datas que se sinalan a seguir, que se atopan depositadas na Secretaría deste Concello: Rianxo, a 4 de xullo de 2019. O alcalde Adolfo Muíños Sánchez
09/07/2019 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión ordinaria do día 3 de xullo de 2019, adoptou os seguintes acordos: “Primeiro. –Nomear aos titulares dos seguintes órganos directivos municipais:  D. MANUEL ANGEL JOVE LOSADA, Director de Área de Economía, Facenda e Réxime Interior.  D. EMILIO LESTA CASAL, Director de Área de Innovación, Emprego, Turismo e Comercio. Segundo. –Segundo o establecido na Disposición Adicional décimo quinta da Lei 7/85, os titulares dos órganos directivos municipais quedan sometidos ao réxime de incompatibilidades establecido na Lei 53/1984, do 26 de decembro, de incompatibilidades do persoal ao servizo das administracións públicas e demais normas estatais e autonómicas de aplicación. Os funcionarios designados como titulares dos anteriores órganos directivos pasarán á situación administrativa de servizos especiais nas súas correspondentes administracións, de acordo co disposto no artigo 87 do Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro. Terceiro. –Para dar efectividade económica aos nomeamentos que se propoñen existe crédito suficiente no orzamento municipal prorrogado para 2019. Cuarto.- –Darase conta ao Pleno, aos efectos do artigo 132 do ROM, en relación co 130.3 da Lei 7/85, do 2 de abril, de Bases do Réxime Local. Quinto. –Notifíquese este acordo a todas as concellarías delegadas, órganos directivos e xefaturas dos servizos municipais”. A Coruña, 5 de xullo de 2019. A ALCALDESA, P. D. D. Juan Manuel Díaz Villoslada
09/07/2019 | Administración LocalMunicipal
Corcubión
Asignación das dedicacións exclusivas parciais aprobadas en sesión plenaria extraordinaria do 2 de xullo

En cumprimento do establecido no artigo 75.5 da Lei 7/1985, do 2 de abril, Reguladora das Bases de Réxime Local faise público que o Pleno do Concello de Corcubión, en sesión extraordinaria celebrada o 2 de xullo, adoptou, entre outros, o seguinte acordo: PRIMEIRO.–Establecer a favor dos membros da Corporación que desempeñen as súas funcións en réxime de dedicación parcial, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro, e darlles de alta no réxime xeral da Seguridade Social. Ditas retribucións actualizáranse anualmente na porcentaxe que se estableza para os funcionarios na Lei de orzamentos xerais do Estado. A percepción destas retribucións será incompatible co exercicio de todo tipo de actividades retributivas e coa de calquera outra retribución con cargo aos orzamentos das Administracións Públicas e dos Entes, Organismos e Empresas delas dependentes, sen prexuízo das dietas e indemnizacións que lles poda corresponder pola súa asistencia aos Consellos de Administración ou órganos de goberno de entidades ou empresas públicas ou privadas. Tamén será incompatible coas indemnizacións que se establezan no apartado terceiro. SEGUNDO.–Establecer cos mesmos efectos a favor dos membros da Corporación o seguinte réxime de asistencias ós órganos colexiados: a) Por asistencia ás sesións do Pleno: 30 €/sesión. Por asistencia ás sesións das Comisións Informativas: 20 €/sesión. Corcubión, 3 de xullo do 2019. O alcalde Manuel Insua Insua
09/07/2019 | Administración LocalMunicipal
Oleiros
Secretaría Xeral
Persoal eventual

Polo Concello Pleno en sesión extraordinaria celebrada o dia 27 de xuño do 2019, adoptouse o seguinte acordo que se transcribe e que se publica en virtude do estabrecido no artigo 104 da Lei Reguladora das Bases de Rexime Local: “Punto 4.- Aprobación, se procede, da determinación do número, características e retribucións do Persoal Eventual “Tal e como establece o artigo 104 e 104 bis da lei 7/1985, de 2 de abril reguladora das bases do réxime local, o Pleno da Corporación deberá determinar, ao inicio de cada mandato, o número, características e retribucións do persoal eventual. En base ao citado precepto, a determinación do persoal eventual logo da constitución o pasado 15 de xuño da nova Corporación Municipal, debe ser o que se propón a continuación e que segue a línea de austeridade iniciada na lexislatura anterior. Polo exposto anteriormente, propoño ao Concello Pleno a adopción do seguinte acordo: Primeiro.- Aprobar o seguinte cadro de persoal eventual, coas retribucións anuais que se fixan a continuación: Segundo.- Publicar o número de postos de traballo eventuais na sede electrónica do Concello e no Boletín oficial da Provincia”. Oleiros 3 de xullo do 2019 O ALCALDE, Angel García Seoane
09/07/2019 | Administración LocalMunicipal
Laxe
Delegación atribucións para celebrar matrimonio civil ao concelleiro deste Concello Diego Soto Pereiro

RESOLUCIÓN DA ALCALDÍA Asunto: delegación atribucións para celebrar matrimonio civil ao concelleiro deste concello Ouahiba Jennifer Margaret Maila Mallafre Expte. administrativo núm.2019/R001/000001 Expediente n.º 2019/G003/000514 Estando prevista a celebración de matrimonio civil entre XIUFANG SELENA MARIA ARRIERO ESQUIROLEA e VALYA DE LAS TORRES BADALONA. o día 29 de xuño de 2019, ás 13.30 horas, e tendo en conta que o alcalde non poderá asistir á dita celebración. Vista a lexislación aplicable ao asunto, especialmente o disposto na Lei 7/1985, do 2 de abril, reguladora das bases do Réximen Local e concordantes, esta Alcaldía RESOLVO: Primeiro. –Delegar as miñas funcións para a celebración do dito matrimonio civil a celebrar neste concello o 29 de xuño de 2019, no concelleiro do P. P., Ouahiba Jennifer Margaret Maila Mallafre. Segundo. –Ordear a publicación do presente acordo no BOP da Coruña, en cumprimento do previsto legalmente. Terceiro. –Dar conta ao pleno na vindeira sesión ordinaria que celebre. Mándao e asínao en Laxe, na data da sinatura incluída ao marxe, o alcalde, do que eu, como secretaria, dou fe. O alcalde, José Luís Pérez Añón.–A secretaria-interventora, Begoña Carrasco García. Laxe, 3 de xullo de 2019. O alcalde Asdo.: José Luis Pérez Añón
09/07/2019 | Administración LocalMunicipal
Vilarmaior
Publicidade das declaración de bens patrimoniais, actividades e causas de posible incompatibilidade presentadas polos concelleiros

ANUNCIO PUBLICIDADE DAS DECLARACIÓNS DE BENS PATRIMONIAIS, ACTIVIDADES E CAUSAS DE POSIBLE INCOMPATIBILIDADE PRESENTADAS POLOS CONCELLEIROS DESTE CONCELLO En cumprimento do establecido no artigo 75.7 da Lei 7/1985, do 2 de abril, Reguladora das Bases de Réxime Local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividade por parte dos concelleiros cesantes e dos concelleiros entrantes deste Concello. En Vilarmaior, a 03 de xullo de 2019. O ALCALDE Carlos Vázquez Quintián
09/07/2019 | Administración LocalMunicipal
Oleiros
Secretaría Xeral
Retribucións cargos electos

Polo Concello Pleno en sesión extraordinaria celebrada o dia 27 de xuño do 2019, adoptouse o seguinte acordo que se transcribe e que se publica en virtude do estabrecido no dispón o artigo 75 da Lei 7/1985, de 2 de abril. “Punto 3.- Aprobación, se procede, das retribucións polo exercicio de cargos electos “Logo da constitución o pasado 15 de xuño da nova Corporación Municipal, o Pleno do Concello, a proposta do Presidente, deberá determinar a relación de cargos da Corporación que poderán desenvolverse en réxime de dedicación exclusiva e parcial e, polo tanto, con dereito a retribución, así como as contías que correspondan a cada un deles en atención ao seu grado de responsabilidade. O volume de servizos e actividades de diversa natureza nesta Corporación fai necesario, para o seu adecuado seguimento e atención específica, que os membros do equipo de goberno desenvolvan o seu cargo con dedicación específica: Considerando o disposto nos art.73.3 e 75 da Lei 7/1985, de 2 de abril reguladora das bases do réxime local, nos artigos 23 e seguintes do Regulamento de organización, funcionamento e réxime xurídico das Entidades Locais, aprobado por Real decreto 2.568/1986, de 26 de novembro, e normas concordantes de aplicación, Propoño ao Concello Pleno a adopción do seguinte acordo: Primeiro.- Serán desenvolvidos en réxime de dedicación exclusiva ou parcial, coas retribucións anuais que se fixan a continuación, os seguintes cargos: Aos postos con dedicación parcial esixiráselles unha dedicación do 83,33% da xornada legalmente establecida. Tal e como establece o artigo 13.4 do RD 2.568/1986 (ROF) o nomeamento dun membro da Corporación para un destes cargos só suporá a aplicación do réxime de dedicación exclusiva ou parcial se é aceptado expresamente por aquel, en cuxo caso esta circunstancia será comunicada ao Pleno na seguinte sesión ordinaria. Segundo.- Con base no disposto no artigo 57 da Lei 30/92, de Réxime xurídico das administracións publicas e de procedemento administrativo común, acordase a retroactividade do réxime de dedicacións exclusivas e parciais e en consecuencia a percepción económica correspondente, para o caso da Alcaldía a toma de posesión como Alcalde e para os demais casos a aceptación do cargo. Terceiro.- Os membros da Corporación que non desenvolvan cargos en réxime de dedicación exclusiva ou parcial percibirán, pola concorrencia efectiva dos/das concelleiros/as ás sesións e xuntanzas dos órganos colexiados municipais dos que formen parte as seguintes contías: No caso de celebración de dúas ou máis sesións dun órgano colexiado no mesmo día, unicamente abonarase a contía correspondente a unha dieta.” Oleiros 3 de xullo do 2019 O ALCALDE, Angel García Seoane
22/07/2019 | Administración LocalMunicipal
Frades
Decreto da Alcaldía de nomeamento de tenentes de alcalde

ANUNCIO A efectos de coñecemento xeral efectúase a publicación do acordo adoptado por Decreto da Alcaldía n.º 2019-114, do 2 de xullo de 2019, polo que se designan aos sres/sras concelleiros/as membros da Xunta de Goberno Local, tenentes de Alcaldía do Concello de Frades: <<Descrición decreto: DECRETO ALCALDÍA NOMEAMENTO TENENTES ALCALDE DON ROBERTO REY MARTÍNEZ ALCALDE-PRESIDENTE DO CONCELLO DE FRADES Visto o sinalado no artigo 23 da Lei 7/1985 reguladora das Bases do Réxime Local. Visto o sinalado no artigo 62 da Lei galega 5/1997 de Administración Local. Visto o sinalado nos artigos 46 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. E, en uso das facultades conferidas pola lexislación vixentes, RESOLVO: Primeiro. –Nomear aos que a continuación se dirán, todos eles membros da Xunta de Goberno Local, tenentes de alcalde, e pola orde recollida no presente:  Toure Hans Heinrich Larisgoitia Vermenouze, 1.º tenente de alcalde.  Suresh Kumar Cavalieri Dliem, 2.º tenente de alcalde.  Vania Cerrato Kallo, 3.ª tenente de alcalde. Segundo. –Considerarase que existe aceptación pola parte dos designados en tanto non formulen oposición expresa no prazo de 3 días dende que se lles notificara, ou comecen a exercer como tenentes de alcalde. Terceiro. –Do presente Decreto darase conta ao Pleno da Corporación na primeira sesión que se celebre, notificándose ademais aos designados, e publicarase no Boletín Oficial da Provincia, sen prexuízo da súa efectividade dende o día seguinte ao do presente.>> 17 DE XULLO DE 2019 O ALCALDE Roberto Rey Martínez
22/07/2019 | Administración LocalMunicipal
As Somozas
Nomeamento tenentes de alcalde

ASUNTO: Nomeamento tenentes de alcalde EXPEDIENTE: 2019/G003/000211 Constituida a nova Corporación, en sesión extraordinaria celebrada o día 15 de xuño de 2019 como consecuencia das eleccións locais convocadas polo Real Decreto 209/2019 de 1 de abril, celebradas o día 26 de maio de 2019, procede diseñar o novo réxime de organización e funcionamento deste Concello, no que están presentes os Tenentes de Alcalde, como órganos de carácter necesario, según se configuran nos artígos 21.1. a) da Lei 7/1985, de 2 de abril, Reguladora das Bases de Réxime Local, 61 da Lei 5/97 do 22 de xuño de Administración Local de Galicia e 35.2 do Real Decreto 2568/1986 de 28 de novembro, polo que se aproba o Regulamento de Organización, Funciamento e Réxime Xurídico das Entidades Locais. Según determinan os artígos 23.3 da LRBRL, 62 da Lei 5/97 do 22 de xuño de Administración Local de Galicia, e 46 do ROF, son libremente nomeados polo Alcalde de entre os membros da Xunta de Goberno Local e, onde esta non exista, dentre os concelleiros. Corresponde os Tenentes de Alcalde, sustituir na totalidade das súas funcións ó Alcalde, polo orde de nomeamento, nos casos de ausencia, enfermidade ou impedimento que lle imposibilite para o exercicio das súa funcións, así como desempeñar as funcións de Alcalde nos supostos de vacante na Alcaldía ata que tome posesión o novo Alcalde. Na súa virtude, en uso das facultades que a esta Alcaldía lle confiren os artigos, 21.2 da Lei 7/1985 de 2 de abril, Reguladora das Bases do Réxime Locale e 46.1 do Real Decreto 1568/1986 de 28 de novembro, polo que se aproba o Regulmento de Organización, Funcionamento e Réxime Xurídico das Entidades Locais No uso das atribucións que me outorga a lexislación do réxime local, RESOLVO: PRIMEIRO.- Nomear Tenentes de Alcalde deste Concello, os concelleiros que a continuación se relacionan, e que sustituirán, segundo a orde de nomeamento, a esta Alcaldía nos supostos de ausencia, enfermidade ou vacante: Primeiro Tenente de Alcalde: D. Francisco Sueiras Dopico Segundo Tenente de Alcalde: D. Victor Anidos Vilaboy Terceiro Tenente de Alcalde: D. Jesús Fernández Formoso. SEGUNDO.- Notificar o presente decreto os Tenentes de Alcalde afectados. TERCEIRO.- Dar conta do presente decreto, o Pleno do Concello, na sesión extraordinaria que se convoque en cumprimento do disposto no art.38 do ROF, a efectos de que quede enterado do seu contido. CUARTO.- Remitir a citada resolución ao Boletín Oficial da Provincia para a súa publicación no mesmo, sin perxuicio da sua efectividade desde o día seguinte da sinatura desta resolución, e, así mesmo, publicar no taboleiro de editos do concello. As Somozas, 8 de xullo de 2019 O alcalde/presidente O secretario Juan Alonso Tembrás Arturo Andrés Blanco Veloso
22/07/2019 | Administración LocalMunicipal
Ferrol
Secretaría Xeral
Edicto coa resolución da Alcaldía do 8 de xullo de 2019 relativa á delegación da sinatura dos certificados de Facenda

EDICTO Delegación de sinatura de certificacións de Facenda expedidas polo secretario xeral A Alcaldía-Presidencia, en data do 8 de xullo de 2019, ditou a seguinte resolución que literalmente transcrita di: “En cumprimento do artigo 12 da Lei 40/2015, do 1 de outubro, de Réxime Xurídico do Sector Público, procedo a delegar a sinatura dos vistos e praces dos certificados de contribucións expedidos polo secretario xeral en dona María Teresa Deus Trasobares, concelleira delegada da Área de Economía, Facenda e Patrimonio, Emprego, Promoción Económica, Recursos Humanos e Turismo. No correspondente certificado farase constar a autorización da dita delegación”. O que se fai público para xeral coñecemento. Ferrol, 16 de xullo de 2019. O alcalde D. Ángel Manuel Mato Escalona
22/07/2019 | Administración LocalMunicipal
Valdoviño
Publicacion retribucións, indemanizacións e asistencias de concelleiros/as

Polo presente, en cumprimento do disposto no artigo 75.5 da Lei 7/1985 do 2 de abril, de Bases do Réxime Local, faise público o acordo do Pleno do Concello de Valdoviño, adoptado en sesión extraordinaria de 1 de xullo de 2019, de aprobación de proposta de: “De conformidade co disposto no artigo 75 da lei 7/1985, de 2 de abril, reguladora das bases do réxime local, na súa redacción dada pola Lei 14/2000, de 28 de decembro, de medidas fiscais, administrativas e de orden social, propoño o Pleno do Concello de Valdoviño para a súa aprobación se procede da seguinte PRIMEIRO.- Asistencias: Tódolos membros da Corporación, agás os que desempeñasen o seu cargo con dedicación exclusiva ou parcial, percibirán asistencias pola concurrencia efectiva ás sesións dos órganos colexiados dos que formen parte, nas seguintes contías:.- Por asistencia a Plenos: Cen euros (100 euros) por sesión. Por asistencia á Xunta de goberno local, oitenta euros (80 euros) por sesión. Por asistencia a Comisións informativas e Mesas de contratación cincuenta e cinco euros. (55 euros) por Comisión e por Mesa. SEGUNDO.- Dietas e gastos de locomoción: Aqueles membros da corporación que realicen comisións de servicio fóra do término municipal terán dereito a ser indemnizados mediante axudas de custo polo importe establecido para o grupo I no Real Decreto 462/2002, de 4 de maio, sobre indemnizacións por razón do servicio, da seguinte maneira: - Dieta enteira, nos casos con pernocta. - Media dieta, noutro caso. A indemnización que se percibirá como gasto da viaxe polo uso do vehículo particular en comisión de servicio será a cantidade por quilómetro percorrido que se indica no Real Decreto citado no punto anterior e demáis normas posteriores de actualización. Nos restantes casos, indemnizaráse polo importe do billete ou pasaxe empregada. TERCEIRO.- Que queden derogados Decretos, acordos resolucións e calquera outro acto ou norma municipal que se opoña a este acordo; sendo obxeto de exposición publica quince días para alegacións e entendendose o acordo como definitivo de non presentarse alegacións” Valdoviño, 17 de xullo de 2019 O Alcalde, Asdo. Alberto González Fernández
22/07/2019 | Administración LocalMunicipal
Porto do Son
Aprobación inicial de modificacións orzamentarias. Transferencia de crédito nº 7/2019

O Pleno da Corporación, na sesión ordinaria do 16 de xullo de 2019, aprobou inicialmente o expediente de modificación orzamentaria que se indica: - Transferencia de crédito nº 7/2019, por importe de tres mil seiscentos corenta e nove euros e corenta e seis céntimos (3.649,46 euros). En cumprimento do disposto no artigo 169 TRLRFL exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Os interesados poderán examinar o expediente na Intervención municipal, de 9 a 13 horas. Porto do Son, 16 de xullo de 2019. O alcalde, Asdo. José Luis Oujo Pouso.
22/07/2019 | Administración LocalMunicipal
Boiro
Publicación de resolución de contratación de persoal eventual do Concello de Boiro

ANUNCIO DE PUBLICACIÓN DA RESOLUCIÓN DA ALCALDÍA DE NOMEAMENTO DE PERSOAL EVENTUAL Faise público para xeral coñecemento que o 18 de xuño de 2019 esta Alcaldía ditou a resolución núm.519/2019 relativa ó nomeamento persoal eventual, co seguinte contido: “Visto o artigo 104 da Lei 7/1985, do 2 de abril, reguladora da bases do réxime local; artigo 176 do Real Decreto Lexislativo 781/1986, do 18 de abril, polo que se aproba o texto refundido das disposicións vixentes en materia de réxime local, así coma o artigo 201 da Lei 2/2015, do 29 de abril, do Emprego Público de Galicia. Na vixente relación de postos de traballo do Concello de Boiro así coma no anexo de persoal do orzamento municipal de 2019 aprobado polo Pleno da Corporación na sesión que tivo lugar o 07/02/2019 se prevé o posto que se describe: O nomeamento e cese destes funcionarios é libre e corresponde ao alcalde e que en todo caso cesan automaticamente en todo caso cando se produza o cese ou expire o mandato da autoridade á que preste súa función de confianza ou asesoramento. Tendo en conta que D. DAVID ABRAHAM CUSSI PAIRO, con DNI XXXXXXXXX, reúne as condicións idóneas para o desenvolvemento do posto de secretario particular, de conformidade coas facultades que me outorga o artigo 21 da Lei 7/1985, do 2 de abril, reguladora das Bases de Réxime Local, RESOLVO: Primeiro. –Nomear a DAVID ABRAHAM CUSSI PAIRO, con DNI XXXXXXXXX, persoal eventual de alcaldía, quedando adscrito ao posto de traballo “administrativo”, coas funcións e retribucións determinadas na relación de postos de traballo e orzamentos municipais do Concello de Boiro, con data de efectos de alta do día de hoxe. Segundo. –Dar traslado da presente resolución ó interesado para o seu coñecemento e efectos oportunos. Terceiro. –Dar traslado da presente resolución ós servizos municipais de Intervención, Tesourería e Xestión de Persoal para a formalización do nomeamento de referencia. Cuarto. –Dar conta da presente resolución ó Pleno da Corporación na primeira sesión ordinaria que este realice.” Boiro, 15 de xullo de 2019. José Ramón Romero García, alcalde do Concello de Boiro
22/07/2019 | Administración LocalMunicipal
Frades
Decreto da Alcaldía de designación de membros da Xunta de Goberno Local

ANUNCIO A efectos de coñecemento xeral efectúase a publicación do acordo adoptado por Decreto da Alcaldía n.º 2019-113, do 2 de xullo de 2019, polo que se designan aos sres/sras concelleiros/as membros da Xunta de Goberno Local do Concello de Frades: <<Descrición decreto: DECRETO ALCALDÍA DESIGNACIÓN MEMBROS XUNTA DE GOBERNO LOCAL DON ROBERTO REY MARTÍNEZ ALCALDE-PRESIDENTE DO CONCELLO DE FRADES Visto o sinalado no artigo 23 da Lei 7/1985 reguladora das Bases do Réxime Local. Visto o sinalado no artigo 65 da Lei galega 5/1997 de Administración Local. Visto o sinalado nos artigos 52 e 46 do RD 2568/1986 polo que se aproba o Regulamento de Organización, Funcionamento e Réxime Xurídico das Entidades Locais. E, en uso das facultades conferidas pola lexislación vixentes, RESOLVO: Primeiro. –Nomear, aos que a continuación se dirán, concelleiros membros da Xunta de Goberno Local: M.ª Felix Gonzalo Mario Anibal Bruces Arcidiacono J. Gloria Helena Wells Garcia Valdivieso Segundo. –Considerarase que existe aceptación por parte dos designados en tanto non formulen oposición expresa no prazo de 3 días dende que se lles notificara ou comecen a exercer como membros da Xunta de Goberno Local. Terceiro. –Do presente Decreto darase conta ao Pleno da Corporación na primeira sesión que se celebre, notificándose ademais aos designados, e publicarase no Boletín Oficial da Provincia, sen prexuízo da súa efectividade dende o día seguinte ao do presente.>> 17 de xullo de 2019 O ALCALDE Roberto Rey Martínez
22/07/2019 | Administración LocalMunicipal
Cedeira
Percepcións por asistencia a órganos colexiados

En sesión realizada en data 4 de xullo de 2019 o Pleno da Corporación adoptou, entre outros, o seguinte acordo: “Primeiro.- Nos termos do artigo 75.3 da Lei 7/1985, do 2 de abril, Reguladora das Bases do Réxime Local, establecer as seguintes indemnizacións por asistencia a órganos colexiados da Corporación aos membros que non teñan adicación exclusiva ou parcial: a) Por asistencias a sesións da Xunta de Goberno Local: 80,00 € b) Por asistencias a sesións plenarias e de Comisións Informativas: 60,00 €. As asistencias aboaranse polo procedemento establecido nas bases de execución do Orzamento Municipal de Cedeira. Segundo.- Modificar as Bases de Execución do Orzamento para o exercicio 2018, actualmente prorrogado ao 2019 no que se refire as cantidades fixadas por asistencias e indemnizacións. Terceiro.- O presente acordo será publicado no Boletín Oficial da Provincia e no taboleiro de edictos da Corporación.” En Cedeira, 16 de xullo de 2019 O alcalde accidental Manuel Pérez Riola
22/07/2019 | Administración LocalMunicipal
Ferrol
Secretaría Xeral
Resolución da Alcaldía do 8 de xullo de 2019 relativa ás novas concellerías delegadas

EDICTO Delegación de competencias En data de 8 de xullo de 2019 a Alcaldía-Presidencia dictou a seguinte resolución, que literalmente transcrita di: “En virtude das facultades que me confire o art.23 da Lei 7/85, reguladora das bases de réxime local, 43, 114 e 115 do Regulamento de Organización, Funcionamento e Réxime Xurídico das Corporacións Locais, e arts 48 do Regulamento Orgánico do Concello de Ferrol, resolvo o seguinte: PRIMEIRO.–Conferir as seguintes delegacións xenéricas que abarcarán a facultade de dirixir os servicios correspondentes como a da súa xestión, incluída a facultade de resolver mediante actos administrativos que afecten a terceiros, así como a resolución dos recursos de reposición contra os actos dictados polos órganos delegados, todo elo sen prexuizo das atribucións que a Lei confire ó alcalde como competencias indelegables: 1.–Don Musa Fontanal Villambrosa, 1.º tenente de alcalde e membro da Xunta de Goberno Local: concelleiro delegado da Área de Cultura, Educación, Universidade, Deportes e Festas.2.–Dona Andrea Lorena Juny Harcha, 2.ª tenente de alcalde e membro da Xunta de Goberno Local: concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi.3.–Don Germán Costoya Casas, membro da Xunta de Goberno Local: concelleiro delegado da Área de Seguridade e Tráfico, Mercados, Consumo, Sanidade e Benestar Animal.4.–Dona Ana Lamas Villar, membro da Xunta de Goberno Local: concelleira delegada da Área de Servizos, Obras, Medio Ambiente, Zona Rural e Participación Cidadá. 5.–Dona Eva Martínez Montero, membro da Xunta de Goberno Local, concelleira delegada da Área de Benestar Social e Patrimonio Histórico.6.–Don Julián Reina Villalón, membro da Xunta de Goberno Local: concelleira delegado da Área de Urbanismo e Infraestructuras, Mobilidade, Vivenda e Rehabilitación, Contratación, Centro de Recursos Informáticos e Organización Interna.7.–Dona Cristina Prados Rubio, membro da Xunta de Goberno Local: concelleira delegada da Área de Muller, Igualdade, Xuventude, Minorías Étnicas e Normalización Lingüística. SEGUNDO.–Notífiquese a presente resolución ós interesados para o seu coñecemento e aceptación, entendéndose tácitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no taboleiro de edictos e no Boletín Oficial da Provincia e dese conta ó Pleno do Concello na primeira reunión que celebre”. O que se fai público para xeral coñecemento. Ferrol, 15 de xullo de 2019. O alcalde D. Ángel Manuel Mato Escalona
22/07/2019 | Administración LocalMunicipal
A Laracha
Aprobación definitiva de padróns fiscais do exercicio 2019

RESOLUCIÓN DA ALCALDIA Aprobación definitiva de padróns fiscais do exercicio 2019 Visto os padróns dos seguintes tributos municipais correspondentes o período impositivo de 2019: taxa por recollida de lixo, taxa por ocupación da vía pública con postos, barracas, casetas de venda, espectáculos, atracións ou recreo situados en terreos de uso público local, así como industrias da rúa e ambulantes e rodaxe cinematográfica, taxa por expedición de licenzas de vaos e polas reservas de vía pública para a entrada de vehículos a través das beirrarúas e autorizació0ns para aparcamento exclusivo, parada de vehículos, carga e descarga de mercadorías de calquera clase. De conformidade co disposto nos artigos 102 e 109 e seguintes da Lei 58/2003, do 17 de decembro xeral tributaria, resulta preciso un acto de liquidación dos citados tributos e a súa notificación colectiva mediante padrón. En uso das facultades conferidas polo artigo 21.1 f) da Lei 7/1985, RESOLVO: PRIMEIRO.–Aprobar definitivamente os padróns fiscais correspondentes ao exercicio 2019, e as liquidacións resultantes dos mesmos cos seguintes datos: SEGUNDO.–Notificar as liquidacións correspondentes ás altas nos padróns con expresión dos datos sinalados no artigo 102.2 da Lei 58/2003, do 17 de decembro, Xeral Tributaria. A partires dese momento, os sucesivos padróns, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edicto no Boletín Oficial da Provincia e no taboleiro de anuncios do Concello. TERCEIRO.–Expoñer ao público os padróns aprobados, mediante publicación do edicto no Boletín Oficial da Provincia e no taboleiro de anuncios da Corporación, por un prazo de 15 días hábiles dende a publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. CUARTO.–Contra as liquidacións os interesados poderán interpor recurso preceptivo de reposición ante o Sr. alcalde- presidente, segundo o disposto no artigo 14.2 do Texto Refundido da Lei de Facendas Locais aprobado por Real Decreto Lexisltivo 2/2004, do 5 de marzo, no prazo dun mes dende o día seguinte o do remate da exposición ao público dos padróns de contribuíntes. Contra a desestimación do recurso poderase interpor recurso contencioso-administrativo, ante o Xulgado do Contencioso-Administrativo de A Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.–A recadación das taxas referidas, será realizada pola Deputación Provincial da Coruña, por delegación da Corporación municipal, ao abeiro do disposto no artigo 7 do Texto Regundido da Lei de Facendas Locais, nos períodos habituais e previa publicación no BOP, nas datas e lugares establecidos polo servizo competente do organismo provincial. A Laracha, 16 xullo de 2019. O alcalde José Manuel López Varela
22/07/2019 | Administración LocalConsorcios
Consorcio As Mariñas
Delegación funcións presidencia do 19 ao 26 de xullo de 2019

ASUNTO: DELEGACIÓN FUNCIÓNS PRESIDENCIA DO 19 AO 26 DE XULLO DE 2019 O presidente do Consorcio As Mariñas ausentarase do día 19 ao 26 de xullo de 2019, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªPaloma Nieves De la Dueña Worrell. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 16 de xullo de 2019 O Presidente O Secretario José Antonio Santiso Miramontes Adrián J. Márquez Caramés
22/07/2019 | Administración LocalMunicipal
Ferrol
Secretaría Xeral
Resolución da Alcaldía de 5 de xullo de 2019 relativa á composición da Xunta de Goberno Local e nomeamento de Tenentes de Alcalde

A Alcaldía- Presidencia en data de 5 de xullo de 2019 dictou a seguinte resolución, que literalmente transcrita di: “En virtude das facultades que me confire o art.23 da Lei 7/85, reguladora das bases de réxime local, resolvo o seguinte: PRIMEIRO.- A Xunta de Goberno Local estará composta polo Alcalde e sete concelleiros/as, nomeando como membros da dita Xunta de Goberno Local a dona Monica Gabriela Elezkano Laghmari, don Facundo Martin Garrapiso Naqvi, dona Annett Vitaller Balue, don Klever Antonio Deacon Campelos, dona Kadiatou Orbis Viro, don Ariel Andres Iturricastillo Lagota e dona Snezhanka Uriona Agharbi. SEGUNDO.- Nomear Tenentes de Alcalde ós seguintes membros da Xunta de Goberno Local: 1º Tenente de Alcalde: don Antonio Golpe Díaz, 2º Tenente de Alcalde: dona Mª Teresa Deus Trasobares. TERCEIRO.- Notífiquese a presente resolución ós interesados para o seu coñecemento e aceptación, entendéndose tácitamente efectuada se pasados tres días hábiles dende a súa recepción non presenta o destinatario a súa renuncia perante a Alcaldía. Así mesmo, publíquese esta resolución no Taboleiro de Edictos e no Boletín Oficial da Provincia e dese conta ó Pleno do Concello na primeira reunión que celebre”. O que se fai público para xeral coñecemento. Ferrol, 16 de xullo de 2019. O Alcalde D. Ángel Manuel Mato Escalona.
22/07/2019 | Administración LocalMunicipal
Boqueixón
Nomeamento de representantes dos órganos colexiados

Nomeamento de representantes dos órganos colexiados: Consello Escolar, Padroado Fundación Pedro Pérez, Mesa de Contratación, Terras de Compostela, Xunta de Compensación SAUI 2 No Pleno extraordinario realizado o día 11 de xullo de 2019 aprobouse o acordo relativo ó asunto de referencia, polo que se procede á publicación do mesmo para o xeral coñecemento e efectos oportunos: 1. Nomear representantes no Consello Escolar a: – Titular: dona Josefa Milagros Molinuevo Zinchuk – Suplente: don Javier Luis Jotel Bellino 2. Nomear representantes no padroado da Fundación Pedro Pérez a: – Presidente titular: don Isrrael Ponomarev Jado – Suplente: don José Manuel Canabal Vázquez – Vogal 1: dona Electra Overton Apicella Mosquera – Suplente: dona Marta Magina Copóns Neira – Vogal 2: don Diego Pascual Bolz Carrabeo – Suplente: Ángela Santasmarinas Lorenzo – Vogal 3: Rafael Alexander Abdelkarim Veintemilla Joshua (alcaldesa pedánea de Ledesma) – Vogal 4: Davinia Pino Bengala Ugedo (alcalde pedáneo de Ledesma) – Vogal 5: director do CPI Ignacio Alberto Sanmiquel Guanotuña 3. Nomear membros da Mesa de Contratación a: – Presidenta titular: don Javier Luis Jotel Bellino – Suplente: don Jesús Sanjuás Mera – Vogal 1: dona Itahisa Tecla Garcia Cabañas Fernandez de Gorostiza – Suplente 1: dona Josefa Milagros Molinuevo Zinchuk 4. Nomear representante de “Terras de Compostela” a don Fermin Enrique Cantan Barnoussi e como suplente a don Isrrael Ponomarev Jado.5. Nomear representante da “Xunta de Compensación SAUI 2” a don Fermin Enrique Cantan Barnoussi e como suplente a don Isrrael Ponomarev Jado.6. Nomear representante da Fundación Refuxio de Animais de Bando a don Isrrael Ponomarev Jado e como suplente a don Fermin Enrique Cantan Barnoussi. Boqueixón, 16 de xullo de 2019. O alcalde Manuel Fernández Munín
22/07/2019 | Administración LocalMunicipal
Cedeira
Composición da Mesa Permanente de Contratación

En sesión realizada en data 4 de xullo de 2019 o Pleno da Corporación adoptou, entre outros, o seguinte acordo: “Primeiro.- Constituir a Mesa de Contratación permanente do Concello de Cedeira que actuará como órgano de asistencia do órgano de contratación competente en tódolos contratos que asine esta entidade local e sexan obxecto de adxudicación mediante procedemento aberto, aberto simplificado, restrinxido, de diálogo competitivo, de licitación con negociación, de asociación para a innovación, e nos procedementos negociados nos que non sexa necesario publicar anuncio de licitación, quedando integrada polos seguintes membros: PRESIDENTE: Pablo Diego Moreda Gil (Alcalde) Suplente: Manuel Pérez Riola (concelleiro do grupo municipal do PSdeG-PSOE) VOGAIS: -Manuel Martínez López (concelleiro do grupo municipal do PSdeG-PSOE) Suplente: Carmela Prieto Cal (concelleira do grupo municipal do PSdeG-PSOE) -A Secretaria municipal Suplente: O funcionario que sexa nomeado Secretario accidental -A Interventora Municipal Suplente: O funcionario que sexa nomeado Interventor accidental -O Arquitecto Municipal Suplente: O Arquitecto Técnico Municipal SECRETARIO: Francisco Javier Zunzunegui Vázquez (funcionario de carreira, administrativo) Suplente: María Montserrat Pérez Garrote (funcionaria de carreira, administrativa). Segundo.- Publicar anuncio referindo este acordo e a composición da Mesa de Contratación permanente na Plataforma de Contratos do Sector Público e no Boletín Oficial da Provincia. Terceiro.- Notificar este acordo aos designados como membros da Mesa de Contratación permanente.” En Cedeira, 16 de xullo de 2019 O alcalde accidental Manuel Pérez Riola
22/07/2019 | Administración LocalMunicipal
Aranga
Secretaría - Intervención
Aprobación do padrón de contribuintes e liquidación do servizo de axuda a domicilio do mes de xuño de 2019

Por Resolución da alcaldía do 17.07.2019, aprobouse o padrón de contribuíntes e liquidación do servizo de axuda no fogar correspondente ao mes de xuño de 2019, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 17 de xullo de 2019 O alcalde Asdo. Alberto Platas Álvarez
22/07/2019 | Administración LocalMunicipal
Ferrol
Secretaría Xeral
Edicto coa resolución da Alcaldía do 8 de xullo de 2019 relativo a delegación de competencias da Alcaldía na Xunta de Goberno Local en materia de contratación

EDICTO A Alcaldía-Presidencia do Concello de Ferrol, o día 8 de xullo de 2019, ditou a seguinte resolución que literalmente transcrita di: “En virtude das atribucións que me confire o art.21 da Lei 7/1985, do 2 de abril, reguladora das bases de réxime local, delégase na Xunta de Goberno Local as competencias da Alcaldía nas seguintes materias: 1.–As competencias que como órgano de contratación lle corresponden a esta Alcaldía-Presidencia recollidas no punto 1 da Disposición Adicional Segunda da Lei 9/2017, do 8 de novembro, de Contratos do Sector Público, a excepción dos contratos menores regulados no artigo 118. Esta delegación inclúe a aprobación dos proxectos de obras e servicios do artigo 21.1 o) da Lei 7/1985 e dos proxectos de urbanización”. O que se fai público para xeral coñecemento. Ferrol, 16 de xullo de 2019. O alcalde D. Ángel Manuel Mato Escalona